procesaur/Wiki.mk huggingface dataset:
Кенгур

Кенгур — најпознатото австралиско животно од семејството на кенгурите (''Macropodidae'') на родот двопреднозаби (''Diprotodontia''). За него е карактеристична торбата на стомакот од женката. во овој мек џеб се наоѓа бебето, кое на тој нечин се припива до својата мајка, цица и патува. Мошне распространет е големиот црвен кенгур (''Macropus rufus''), кој живее во суви, топли предели и за заштита од горештината, активен е ноќе.Во потрага по вода, може да ископа и дупки длабоки и до 1 метар. Се движи на долгите задни нозе, со скокови кои можат да надминат 10 метри. При скоковите, долгата опашка му помага при рамнотежата. Опашката му слуши и како кога застанува да се одмори, а со неа удира по земјата за да ги предупреди другите кенгури на некоја опасност. Предните нозе му се кратки и на нив има остри канџи што ги користи за собирање храна, за четкање на крзното и за одбрана. Впрочем, со само еден удар со шепите кенгурот може да распори куче.
1 Распространетост
Кенгурот живее во пустинските и во полупустинските предели на Австралија.
2 Кенгурот како тема во уметноста и во популарната култура
Кенгурот се јавува како тема во бројни дела од уметноста и популарната култура, како:
* „Кенгурот и зебрата“ - басна на американскиот писател Емброуз Бирс.* „Кенгур“ (''Kangaroo'') - песна на американската поп-рок група „Биг стар“ (''Big Star'') од 1978 година.
Пинг-понг

Пинг-понг (погрешно: ''пинг понг''; уште познат и како тенис на табла и тенис на маса) — спорт во кој двајца или четворица играчи (два пара по двајца играчи) удараат малечко, шупливо пластично топче со помош на дрвени палки, насочувајќи го еден кон друг. Оваа игра е слична со тенисот на трева, со таа разлика што се игра на површината на една маса со мрежа на средината. Целта е да се удри топчето така што тоа ќе се префрли мрежата и ќе отскокне на противничката страна од масата на начин кој ќе го спречи противникот да стигне до него и да го врати кон противникот. Измислена во Англија во почетокот на XX век, играта наскоро се проширила низ целиот свет. Од средината на 1950 година, овој спорт станува доминантен во источноазиските земји. Од 1988 год. е прогласен за олимписки спорт во конкуренција за мажи и за жени.
1 Еден звук - едно име
Во почетокот тенисот на маса на англиски се викал ''table tennis''. Пред огромниот успех што ќе го достигне овој спорт, две конкурентски претпријатија почнуваат да ја произведуваат неопходната опрема за играње: рекети, топчиња и маси. Едното претпријатие своите производи ги продава под името ''Пинг-понг'', а другото под името ''Ваф-ваф''. Од двете марки победува она чие име е ''Пинг-понг'', бидејќи подобро го имитира звукот при отскокнувањето на топчето во контакт со рекетот или масата.
2 Бод, сет, партија
Пинг-понгот се игра на правоаголна маса со димензии 2,74 m x 1,525 m, а масата има височина од 76 сm. Површината на масата, секогаш со темнозелена или темносина боја, може да биде дрвена или пластична. Масата е поделена на два дела, со попречна мрежа, висока 15,25 см. Краевите се нацртани со бели линии, кои ја ограничуваат површината каде што може топчето да скокне во текот на играта. Цел на играта е да се добијат првите 11 бода со минимална разлика од два бода во однос на противникот, што значи и добивање на сетот. Топчето е изработено од посебен материјал со тежина од 2,7 грама, а тоа има обем од 40 милиметри.
За да се освои партијата, играчите мора да освојат три или четири од петте, односно седумте предвидени сета. На почетокот на, партијата, пингпонгарот, кој со влечење ждрепка станува првиот опслужувач, почнува со удирање на топчето со рекетот од позицијата што се наоѓа пред основната линија. Топчето мора првин да отскокне еднаш во полето на опслужувачот, да помине над мрежата и да го допре полето на противникот. Пинг-понгот, заедно со бадминтонот се сметаат за едни од најбрзите спортови за рефлексна брзина.
Знаме на Соединетите Американски Држави

Знамето на Соединетите Американски Држави се состои од тринаесет еднакви ленти наизменично црвени со бели, со син правоаголник во кантон на кој има 50 мали бели петокраки ѕвезди сместени во 5 реда од по шест наизменично со 4 реда од по 5. 50-те ѕведички ги претставуваат сојузните држави на САД, а 13-те ленти ги претставуваат првобитните тринаесет колонии кои се побуниле против Британската круна (и влада) и станале првите сојузни држави.
Знамето на САД е еден од најкористените и најпрепознатливите симболи на земјата. Во САД тоа често се истакнува не само на јавни згради, туку и на приватни домови како и на возила, облека, и сл.
Знамето на САД за првпат е усвоено од Конгресот на САД на 14 јуни 1777, и оттогаш овој ден во САД се прославува како Ден на знамето. Првото знаме на САД имало само 13 ѕвездички, бидејќи тогаш федерацијата се состоела од 13 сојузни држави.
1 Развој на знамето
Во следната табела се прикажани сите варијанти на знамето на САД, односно неговиот развој. До знамето со 48 ѕвезди не постоела стандардизација на распоредот на ѕвездите. Исто така боите не биле стандардизирани сè до 1934
број на ѕвезди, број на ленти, дизајн, држави претставени со новите ѕвезди, датум на воведување, период на употреба
0, 13, н/п, (18 месеци)
13, 13, , Делавер, Пенсилванија, Њу Џерси, Џорџија, Конектикат, Масачусетс, Мериленд, Јужна Каролина, Њу Хемпшир, Вирџинија, Њујорк, Северна Каролина, Род Ајленд, – 1 мај 1795, (215 месеци)
15, 15, Вермонт, Кентаки, – 3 јули 1818, (278 месеци)
20, 13, Индијана, Луизијана, Мисисипи, Охајо, Тенеси, – 3 јули 1819, (12 месеци)
21, 13, Илиноис, – 3 јули 1820, (12 месеци)
23, 13, Алабама, Мејн, – 3 јули 1822, (24 месеци)
24, 13, Мисури, – 3 јули 18361831 term "Old Glory" coined, (168 месеци)
25, 13, Арканзас, – 3 јули 1837, (12 месеци)
26, 13, Мичиген, – 3 јули 1845, (96 месеци)
27, 13, Флорида, – 3 јули 1846, (12 месеци)
28, 13, Тексас, – 3 јули 1847, (12 месеци)
29, 13, Ајова, – 3 јули 1848, (12 месеци)
30, 13, Висконсин, – 3 јули 1851, (36 месеци)
31, 13, Калифорнија, – 3 јули 1858, (84 месеци)
32, 13, Минесота, – 3 јули 1859, (12 месеци)
33, 13, , Орегон, – 3 јули 1861, (24 месеци)
34, 13, Канзас, – 3 јули 1863, (24 месеци)
35, 13, Западна Вирџинија, – 3 јули 1865, (24 месеци)
36, 13, Невада, – 3 јули 1867, (24 месеци)
37, 13, Небраска, – 3 јули 1877, (120 месеци)
38, 13, Колорадо, – 3 јули 1890, (156 месеци)
43, 13, Ајдахо, Монтана, Северна Дакота, Јужна Дакота, Вашингтон, – 3 јули 1891, (12 месеци)
44, 13, Вајоминг, – 3 јули 1896, (60 месеци)
45, 13, Јута, – 3 јули 1908, (144 месеци)
46, 13, Оклахома, – 3 јули 1912, (48 месеци)
48, 13, Аризона, Ново Мексико, – 3 јули 1959, (564 месеци)
49, 13, Алјаска, – 3 јули 1960, (12 месеци)
50, 13, Хаваи, – денес, години (618 месеци)
2 Поврзано
* Грб на САД
* Знамиња на сојузните држави на САД
Меѓународен кинолошки сојуз

Меѓународниот кинолошки сојуз, познат и по меѓународната кратенка ФЦИ (|Fédération Cynologique Internationale, FCI), е светска кинолошка организација, основана со цел да се унапредува и заштити кинологијата и чистите раси на кучиња, со седиште во Белгија. Таа вклучува 84 членки и договорни партнери (по еден член од секоја земја) кои издаваат свои педигреа и ги обучуваат своите судии. сојузот се грижи педигреата и судиите да бидат меѓусебно признаени помеѓу членките. Покрај тоа, сојузот води регистар на раси на кучиња со прецизен опис. Според регистарот, денес има 339 признаени видови на кучиња. Исто така, сојузот води список на овластени судии од сите државни организации.
Спротивно на раширеното мислење, ФЦИ не издава педигреа, ниту пак чува информации за одгледувачите на кучиња. Овие задачи ги извршуваат државните кинолошки здруженија кои се членки на ФЦИ.
1 Натпревари
ФЦИ го дефинира календарот на меѓународните изложби на кучиња. Според тој календар, секоја земја-членка организира меѓународни натпревари во убавина како и во работни проби на кучињата.
Наградите соодветно се нарекуваат:
* за убавина ЦАЦИБ (фран. ''Certificat d'Aptitude au Championnat International de Beauté = CACIB''),
* за работни кучиња ЦАЦИТ (фран. ''Certificat d'Aptitude au Championnat International de Travail = CACIT''),
* за послушност ЦАЦИОБ (фран. ''Certificat d'Aptitude au Championnat International d'Obéissance = CACIOB''),
* за подвижност ЦАЦИАГ (фран. ''Certificat d'Aptitude au Championnat International d'Agility = CACIAG''), и
* за брзина ЦАЦИЛ (фран. ''Certificat d'Aptitude au Championnat International des Courses de Lévriers = CACIL).
Резултатите ги потврдува сојузот. После определен број на освоени награди, едно куче може да добие титула меѓународен шампион во работа или во убавина.
2 Историја
Меѓународниот кинолошки сојуз е создадена на 22 мај 1911 со цел да се унапредува и заштити кинологијата и чистите раси на кучиња. Основачи на ФЦИ биле кинолошки здруженија од Германија, Австрија, Белгија, Франција и Холандија. Сојузот се распуштил во текот на Првата светска војна, и бил повторно создаден во 1921 г. Во 1968 г. организацијата станала правно лице.
3 Структура
ФЦИ се состои од следниве тела:
* Генерално собрание
* Извршен комитет и Генерален комитет
* Задолжителни комисии (за стандарди, научна, правна)
* Повремени комисии
4 Поврзано
* Кинолошки сојуз на Република Македонија
Меѓународен олимписки комитет

Меѓународен олимписки комитет (МОК) (|Comité international olympique, |International Olympic Committee) — организација со седиште во Лозана, Швајцарија основана од Пјер де Кубертен во 1894 г., со цел преку Олимписките игри да се промовира меѓународниот спорт и мирот во светот. Денес МОК има 205 членки - национални олимписки комитети кои ги претставуваат своите земји во Движењето.
МОК ги организира модерните Олимписките игри во лето и во зима, на секои четири години. Првите Летни олимписки игри се одржале во Атина во 1896 г., а првите Зимски олимписки игри се одржале во Шамони во 1924 г. Од 1992 г., летните и зимските игри се одржуваат наизменично на 2 години.
1 Поврзано
* Национален олимписки комитет
* Македонски олимписки комитет
* Список на државни кодови на МОК
Мало Езеро (Шар Планина)

Mало Езеро е ледничко езеро и едно од 27-те на Шар Планина. Месното население го нарекува Мицкоо (''малечко''). Се наоѓа на околу 2,000 м надморска висина. Долго е 25, а широко е 15 метри. Длабоко е околу еден метар. Се наоѓа на ливадест предел. Басенот му е вдлабнат, а на дното има ситен нанос. Езерото не пресушува, бидејќи го одржуваат три поголеми извори. Се одлива преку еден поток, кој потоа се влева во Призренска Бистрица..
1 Поврзано
* Големо Езеро (Шара)
Големо Езеро (Шар Планина)

Големо Езеро — ледничко езеро и едно од 27. езера на Шар Планина.
Се вика Големо, бидејќи е сосед на малото, иако името не му одговара поради тоа што пресушува. Се наоѓа на околу 2.400 метри надморска висина. Во нормални околности долго е 95 метри, а широко е 55 метри. Длабоко е 2 метра.
Преку лето редовно се суши и се намалува за околу две-третини, а во големи суши и целосно. Се наоѓа на ливадест предел. Водата ја акумулира исклучиво од атмосферските врнежи и топење на снегот. Езерото е нечисто и има матна вода..
1 Поврзано
* Мало Езеро (Шара)
Горно Врачанско Езеро

Горно Врачанско Езеро — ледничко езеро во Македонија, едно од 27. езера на Шар Планина.
Езерото се наоѓа превојот помеѓу Голема (2.582 метри) и Мала Враца (2.536 метри) на надморска височина од 2.190 метри.
1 Местоположба и одлики
Заедно со Долното Врачанско Езеро ги сочинуваат Врачанските Езера. Се наоѓа на превојот помеѓу врвовите Голема и Мала Враца, веднаш на самото подножје под стрмната северна падина на Мала Враца. Ова езеро било безимено, но Душко Кривокапиќ го нарекол Горно, бидејќи се наоѓа на поголема надморска висина од Долното.
Се наоѓа на 2.182 метри надморска висина. Езерото лежи во длабодолинка на североисточната страна на Белокаменскиот Гребен. Басенот му е тркалест и карпест, со пречник од 40 метри. И покрај тоа што не е големо езерото има длабочина од околу 2 метри. Поточно, Горното Врачанско Езеро зафаќа површина од 1256 м<sup>2</sup> со должина и широчина од 40 метри, 126 метри должина на брегот и најголема длабочина од 2,10 метри. Се одликува со голема бистрина на водата, која поради карпестата околина на езерото погледнато од повисоко на изглед често му дава сребрено сива боја, поради што за туристичко-промотивни цели тоа може да се именува и како ''Сребрено Езеро''. Неговото дно на северниот тревнат брег е тињесто, додека на западниот карпест брег дното е каменесто, подлабоко и со побистра вода. Длабочината нагло се зголемува под високите карпи над западниот брег. Веднаш под самото езеро постои помало езерце со камено дно кое што е непосредно поврзано со директна истека на водата. Самото езеро е воедно и извор од кој истекува шарскиот поток наречен Тиха Вода кој протеку во долот помеѓу гребените на врвовите Голема и Мала Враца, го исполнува Долното Врачанско Езеро и како лева изворишна челенка се влева во реката Маздрача. Веднаш над самиот западен брег на езерото, на помалку од педесетина метри минува линијата на државната граница.
1.1 Мерења во 2020 г.
Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 1.771 м<sup>2</sup>, длабоко е 2 метри, долго е 59 метри, а широко е 39,8 метри.
2 Галерија
3 Поврзано
* Долно Врачанско Езеро
Долно Врачанско Езеро

Долно Врачанско Езеро — ледничко езеро во Македонија, едно од 27. езера на Шар Планина.
Езерото се наоѓа превојот помеѓу Голема (2.582 метри) и Мала Враца (2.536 метри) на надморска височина од 2.180 метри.
1 Местоположба и одлики
Заедно со Горното Врачанско Езеро ги сочинуваат Врачанските Езера. И ова езеро како Горното било безимено, но Душко Кривокапиќ го нарекол Долно, бидејќи се наоѓа на пониска надморска висина.
Се наоѓа на 2.170 метри надморска висина. Езерото лежи во длабодолинка, односно мал но длабок цирк, на североисточната страна на Белокаменскиот Гребен, непосредно под самиот врв Мала Враца. Басенот му е тркалест со изразито карпесто-каменесто дно, со пречник од 25 метри и со длабочина од нешто повеќе од еден метар. Според податоците на македонскиот географ Александар Стојмилов, Долното Врачанско Езеро зафаќа површина од 625 м<sup>2</sup> со должина и широчина од 25 метри, 75 метри должина на брегот и најголема длабочина од 0,50 метри.
Всушност точната длабочина на Долното Врачанско Езеро изнесува нешто повеќе од 2,50 метри и претставува едно од подлабоките езера на Шар Планина. Исклучително големата длабочина се должи на длабочината на циркот во кој е насобрана водата која дотекува и истекува од потокот Тиха Вода. Непосредно веднаш на запад постои уште еден длабок цирк (вдлабнатина) која што е сува бидејќи во неа не дотекува вода. Податоците во научната литература, се однесуваат всушност на блиската и соседна локва оддалечена на 50 метри, која е погрешно идентификувана како Долно Врачанско Езеро, а самото ова езеро е исто така погрешно именувано како Горно.
Се одликува со многу бистра и извонредно студена вода која што поради исклучиво тревнатите брегови и непосредна околина, како и каменото дно и самата длабочина на езерото му дава многу убава и привлечна темнозелена и синкава боја, поради туристичко-промотивни цели тоа може да се именува и како ''Смарагдно Езеро''. Водата ја добива преку влевање на мал слап (водопад) од истекот од горното езеро и се одлива исто така преку истек кој како поток под името Тиха Вода тече во долот помеѓу врвовите Голема и Мала Враца и како лева изворишна челенка се влева во реката Маздрача. Дотекувањето и истекувањето на водата, големата длабочина и близината на силните извори прават езерото да има исклучително студена вода. Блиску под езерото се наоѓа бачило, чиј добиток често се напојува од езерските води.
1.1 Мерења во 2020 г.
Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 362 м<sup>2</sup>, длабоко е 1 метар, долго е 27 метри, а широко е 19,2 метри.
2 Галерија
3 Поврзано
* Горно Врачанско Езеро
Список на епизоди од Очајни домаќинки

Ова е список на епизоди од серијата Очајни домаќинки, која во Македонија се емитува на А1 телевизија. Датите на емитување на епизодите се од А1 телевизија.
1 Краток преглед
Сезона, Епизоди, Емитување во САД, Дата на ДВД издание
Регион 1, Дискови, Регион 2, Дискови, Гледачи (просек), Рејтинг
1, 23, 2004 - 2005, 20 септември 2005, 6, 10 октомври 2005, 6, 24.13, 10.4
2, 24, 2005 - 2006, 29 август 2006, 6, 13 ноември 2007, 7, 23.99, 9.3
3, 23, 2006 - 2007, 4 септември 2007, 6, 5 ноември 2007, 6, 19.18, 6.9
4, 17, 2007 - 2008, 2 септември 2008, 5, /, /, 17.83, 7.0
5, 24, 2008 - 2009, / 2009, /, /, /, 14.80, 5.3
6, 23, 2009 - 2010, 2009, /, /, /, 12.82, 4.8
7, 23, 2010 - 2011, 2010, /, /, /, 11.17, 3.8
8, 23, 2011 - 2012, 2011, /, /, /, 8.76, 3.6
2 Прва сезона: 2004 - 2005
#, Наслов, Сценарио, Режија, Дата на емитување Гледачи
3 Наводи
it:Desperate Housewives#Episodi
Конзул

Титулата Конзул се употребува за официјални претставници на владата на една земја на територијата на друга земја, вообичаено во функција на помагање и заштита на граѓаните од земјата на Конзулот, и за олеснување на економските односи и пријателството помеѓу народите на земјата кајшто е назначен и земјата која ја претставува. Ова го разликува конзулот од амбасадорот: додека амбасадорот е претставник на шефот на државата од земјата која го испраќа во земјата домаќин и е единствен и главно се грижи за дипломатските односи, конзули и конзулати може да има повеќе, на пример во поголемите градови, и се грижат за помош на сопствените и граѓаните на земјата домаќин за патувања, соработка, размена итн.
1 Почесен конзул
Институцијата почесен конзул своите корени ги има уште од дамнешни времиња. Некои автори, за современи почетоци на почесните конзули, ја посочуваат институцијата на грчките проксени, коишто за разлика од другите лица во трговските колонии на европските земји, имале јавна функција на заштита на своите граѓани. За разлика од редовните, односно кариерните конзули, почесниот конзул не е во служба на државата којашто го именува и не се наоѓа на платниот список на министерството за надворешни работи. Кариерниот конзул, задолжително е државјанин на земјата што го именува, додека почесниот конзул може да биде и државјанин на државата на приемот, па дури и државјанин на трета земја. Неговите функции се поограничени во однос на кариерните конзули, а тие обично се сведуваат на стопанска соработка, како и помош на државјаните на државата на именување. Во современата практика, институтот почесен конзул некои земји не го прифаќаат и поради тоа не пристапуваат кон именување на оваа категорија конзули. Ваквата практика произлегува од Виенската конвенција за козуларни односи, во која е нотирано дека секоја држава самостојно одлучува дали ќе именува и ќе го прифати институтот почесен конзул.
Зигфрид Едстрем

Јоханес Зигфрид Едстрем (|Johannes Sigfrid Edström; 21 ноември 1870 - 18 март 1964) — шведски индустријалец и спортски раководител.
Едстрем е роден во селото Морланда, на островот Оруст, Бохуслен. Студирал на технолошкиот факултет Шалмерс во Гетеборг, а подоцна и во Швајцарија и САД. Како млад, тој бил одличен спринтер на 100m којшто патеката ја истршувал за помалку од 11s. Од 1903 до 1933 година, Едстрем бил директор на електротехничкото претпријатие АСЕА, а од 1934 до 1939 година претседател на одбодор.
Бил меѓу организаторите на Олимписките игри во Стокхолм во 1912 година, а бил избран и а прв претседател на Меѓународната атлетска федерација, веднаш по нејзиното основање, а на таа функција останал до 1946 година.
Едстрем станал член на Меѓународниот олимписки комитет во 1920 година, а во 1931 година станал негов потпретседател. Кого претседателот на Меѓународниот олимписки комитет Анри де Баје-Латур умрел во 1942 година, за негов наследник бил назначен Едстрем, но официјално тоа се случило веднаш по завршувањето на Втората светска војна. За време на своето претседателство, имал голема заслуга за развојот на олимпискиот дух во светот. На таа функција останал до 1952 година кога се пензионирал, а за негов наследник бил избран Ејвори Брендиџ.
Мало Јажинско Езеро

Maлото Јажинско езеро (српски: ''Мало Јажиначко језеро'') е ледничко езеро и едно од 27-те на Шар Планина. Заедно со Големото Јажинско езеро ги сочинуваат Јажинските езера Името го добиле по селото Јажинце, кое се наоѓа веднаш под нив на самото подножје на планината. Се наоѓа на 2.200 m надморска висина. Долго е 43, а широко е 29 метри. Длабоко е преку 3 метри, но само кога има висок водостој. Обемот на езерскиот брег изнесува 170 m. Се наоѓа на карпест басен, речиси без никакво зеленило. Опколено е со големи карпи. Езерото се храни со вода од внатрешни извори кои се многу студени (1°С). Во околината ила голем број на ледници кои исто така го хранат езерото со вода. Водата е бистра и проѕирна до самото дно. Интересно е тоа што ова езеро има остров, но при помал водостој станува полуостров.
1 Поврзано
* Големо Јажинско езеро
Горно Блатешко Езеро

Горното Блатешко езеро (српски: ''Горње Блатештичко језеро'') е ледничко езеро и едно од 27-те на Шар Планина. Се наоѓа кај Блатешкиот цирк. Заедно со Долното Блатешко езеро ги сочинуваат Блатешките езера. Се наоѓа на 2.215 m надморска висина. Долго е 50, а широко е 23 метри. Длабоко е еден метар. Вкупниот обем му изнесува 140m. Езерото се храни со вода од две притоки и од неколкуте ледници. Интересно за ова езеро е тоа што на средишниот дел на езерото овчарите поставиле камења, за да би ги капеле овците..
1 Поврзано
* Долно Блатешко езеро
Големо Јажинско Езеро

Големото Јажинско езеро (српски: ''Велико Јажиначко језеро'') е ледничко езеро и едно од 27-те на Шар Планина. Заедно со Малото Јажинско езеро ги сочинуваат Јажинските езера Името го добиле по селото Јажинце, кое се наоѓа веднаш под нив на самото подножје на планината. Се наоѓа на 2.180 m надморска висина. Долго е 125, а широко е 50 метри. Точната длабочина не е измерена, но се претпоставува дека е околу 5 метри. Според некои српски научници се смета деја кога езерото има висок водостој, длабочината му изнесува нешто повеќе од 12 метри. Секако според првиот или вториот извор, езерото е најдлабоко од сите шарпланински езера. Обемот на езерскиот брег изнесува околу 500 m. Се наоѓа на карпест басен и има јајцевиден облик. Езерото се храни со вода еден поток кој не пресушува и од неколку ледници кои ги има во околината. Водата е кристално чиста и проѕирна до самото дно. Кога има висок водостој од езерото истекува вода во вид на поток, но има и загуби преку понирање. Понирањето на водата е всушност изворен крак на Јажинската Река, која подоцна се влева во Сува Река.
Во ова езеро вирее поточна пастрмка, која е донесена и успешно адаптирана.
1 Поврзано
* Мало Јажинско езеро
Долно Блатешко Езеро

Долното Блатешко езеро (српски: ''Доње Блатештичко језеро'') е ледничко езеро и едно од 27-те на Шар Планина. Се наоѓа кај Блатешкиот цирк. Заедно со Горното Блатешко езеро ги сочинуваат Блатешките езера. Се наоѓа на 2.160 m надморска висина. Долго е 32, а широко е 13 метри. Длабоко е 60 cm. Вкупниот обем му изнесува 78 m. Езерото се храни со вода од понорите на Горното езеро. Водата на ова езеро е кристално чиста.
1 Поврзано
* Горно Блатешко езеро
Ејвори Брендиџ

Ејвори Брендиџ (28 септември 1887- 8 мај 1975) бил американски атлет, официјален спортски работник колекционер на уметнички дела и познат филантроп. Тој бил претседател на Меѓународниот олимписки комитет иза многу од своите постапки добил големи критики.
Брендиџ се родил во Детроит каде што и се школувал. Тој студирал цивилно инженерство на универзитетот во Илиноис, а дипломирал во 1909 година. Неколку години подоцна формирал своја компанија Ејвори Брендиџ компани којашто работела со делокруг во градот Чикаго со блиската околина сè до 1947.
Ејвори Брендиџ бил универзален атлет и се натпреварувал на Олимписките игри во Стокхолм во 1912 година во петобој и десетобој и ги освоил шестото место во петобој и шеснаесеттото место во десетобој. Тој во овие дисциплини бил првак на САД во 1914, 1916 и 1918 година.
Во 1928 година, Брендиџ станал претседател на Аматерската атлетска унија, а во 1929 година претседател на Олимпискиот комитет на САД. Во наредната 1930, тој станал потпретседател на Меѓународната атлетска федерација.
За време на Олимписките игри во Берлин во 1936 година, многу Евреи биле погубени од страна на Германците, па американскиот член во Меѓународниот олимписки комитет Ернест Ли Џенки побарал игрите да бидат бојкотирани по што бил исклучен од комитетот. На негово место член на Меѓународниот олимписки комитет станал Ејвори Брендиџ.
За време на одржувањето на Олимписките игри во Хелсинки во 1952 година, тој го наследил Зигфрид Едстром и станал претседател на Меѓународниот олимписки комитет. На таа функција останал сè до Олимписките игри во Минхен во 1972 година.
Ејвори Брендиџ починал на 8 мај 1975 година во Гармиш- Партенкирхен, Западна Германија, само 3 години по неговото повлекување од функцијата претседател на Меѓународниот олимписки комитет.
Планинарски клуб „Љуботен“

Планинарскиот клуб „Љуботен“ од Тетово е формиран на 23 март 1925 година.
Веднаш по формирањето, дел од членовите се искачиле на највисокиот врв на Шара, Турчин. По изградбата на планинарските домови на Љуботен во 1931 и на Попова Шапка во 1934 година, во кои интензивно учествувале членовите на планинарското друштво „Љуботен“, планинарските активности по цела Шар Планина стануваат многубројни.
1 Историјa
За време на Втората светска војна активностите на друштвото се во стагнација. Пролетта 1947 година на Попова Шапка е одржано Собрание на кое е возобновено Планинарско Друштво „Љуботен“. Оттогаш започнува повторно организирање на планинарски акции и тоа преку јавни повици и плакати. Во тој период започнуваат и зимски искачувања на Шара. Од 1947 до 1956 година се обновуваат постоечките домови на Попова Шапка и Љуботен, се градат планинарски приватни куќи под Титов Врв, Црн Врв и на Пирибег, се гради планинарскиот дом на Јелак и изградена е планинарската кула на Титов Врв.
Членовите на планинарското друштво организираат планинарски тури и по другите планини во Македонија: Солунска Глава, Пелистер и Галичица.
На 21.04.1953 г. по иницијатива на друштвото и на граѓаните на Тетово, највисокиот врв на Шара, Голем Турчин е преименуван во Титов Врв. По повод двата Илиндена, на 2 август 1954 година друштвото започнало да го организира традиционалниот Илинденски слет на Лешница. Во август 1955 година изведен е легендарен поход – пеш од Тетово до Дубровник. Во февруари 1956 година, група членови од друштвото, активно и најбројно се вклучени во спасувањето на работниците , рударите и војската во Маврово, погодено од катастрофална лавина. На крајот од педесеттите години, организирани се посети надвор од Македонија: Проклетие 1956, Велебит 1957 и Сутјеска 1958.
Поради воениот конфликт во 2001 и 2002 година, активностите на ПК „Љуботен“ се во стагнација.
2 Планинарски дом
Планинарскиот клуб располага и го одржува Планинарскиот дом „Љуботен“. Домот се наоѓа на височина од 1630 м. До него се стигнува од Тетово до Старо Село по асфалтен пат, а од Старо Село до домот по макадам пат или маркирана патека која започнува од информативната табла во селото. Планинарскиот дом Љуботен е прв и најстар дом во Република Македонија изграден 1931г. Домот е поставен над букова шума и од него се отвора поглед кон полошката котлина, врвот Љуботен, Козја Стена, Ливадица и Пирибег.
Ливадичко Езеро

Ливадичкото езеро (српски: ''Штрбачко језеро'', албански: ''Xholi i Livadices'') ледничко езеро и едно од 27-те на Шар Планина. Тоа е едно од поголемите и поубавите езера на планината.
1 Историја
Жителите на Косово го нарекуваат ''Штрбачко језеро'', заради општината Штрпце во која се наоѓа. Сегашното име го има добиено по врвот во чија близина се наоѓа, -Ливадица (2.491 m). Инаку ова езеро на сточарите им било познато од многу одамна. Но за првпат почнува да се истражува во 1911 година од страна на познатиот српски научник Риста Николиќ. Од тогаш за ова езеро се има многу пишувано и истражувано.
2 Природни одлики
Езерото се наоѓа на северозападното било на Шар Планина на 2.137 m надморска висина, а околу него се наоѓаат повеќе ридести височинки. Бреговите му се карпести, а највпечатлива е надвиснатата карпа над езерските води, настаната од ударната силе на езерските бранови, со вдаблатина од 2 метра, со која е единствена од таков облик на Шар Планина. И рамниот дел од езерскиот брег е прошитен со ребрести камења, но овој дел е и затревен. Бреговите секаде околу езерото се чисти.
Езерото е долго 238, а широко 124 метри со обем од 570 до 700 метри во зависност од годишното време. Површината изнесува 20.740 m². Длабочината се движи од 6,5 до 8,60 метри исто така во зависност од водостојот. Максималната длабочина е од мај до јули, кога поради големиот водостој се случува езерото да претечува. Најмал водостој има од август до октомври.
Езерското дно главно е коритесто. Водата е бистра и чиста и се гледа самото дно. Акумулацијата се создава преку Сочничкиот Поток кој се влева во езерото. Во езерото има и подводни извори, кои се забележуваат од секоја страна. Кога езерото се одлива, потокот што излегува е еден од оние кои ја создаваат Калуѓерската река. Дел од водата понира.
3 Риба
Езерото во неколку наврати е порибувано, но поради суровоста на поднебјето, рибата не може да се размножува. Па затоа повеќе риболовни друштва од Македонија и соседна Србија вршат редовни порибувања со планинска пастрмка.
4 Туризам
Поради прекрасните пејзажи кои ги нуди езерото и планината, на дој дел од Шара има голему услови за развој на Туризмот. Потфатот што го прават риболовните друштва во повеќе наврати мами спортски риболовци да ловат и уживаат во просторот. Поради понирањето на дел од водата, кај местното население се создале многу легенди и приказни, кои во секој случај мамат намерници и планинари.
Кендис Паркер

Кендис Никол Паркер (англиски: ''Candace Nicole Parker'') (родена во Сеинт Луис, Мизури) — американска професионална кошаркарка кој игра во ВНБА лигата за тимот на Лос Анџелес Спаркс. Претходно настапуваше за колеџот Тенеси, каде беше првата кошаркарка да постави разни рекорди, и ги донесе „Тенеси Волонтиерс“ до две НЦАА титули во 2007 и 2008. Кендис е сестра на кошаркарот на Торонто Рапторс, Антони Паркер и свршеница на кошаркарот на Сакраменто Кингс, Шелден Вилијамс. Во 2004, на „МекДоналдс Хај Скул Ол-Американ гејм“ (собир на најдобрите средношколски кошаркари/кошаркарки од ширум САД), Кендис беше првата жена да настапува на натпреварот за забивање и воедно првата жена да го победи натпреварот, настапувајки против Џеј Ар Смит и Џош Смит, кој подоцна го победи натпреварот за забивање на НБА. Таа беше првиот пик на ВНБА Драфтот и најави големи работи со постигнати 34 бода 12 скока и 8 асистенции во првиот одигран натпревар, и еден месец подоцна, беше само вториот играч во ВНБА да забие, покрај својата соиграчка Лиса Лесли. Во само наредниот меч, Кендис пак најави светла иднина за себеси со тоа што пак заби. Интересен факт е дека сите три забивања се случија на истиот кош во салата на Стејплс Центарот.
Тибериј

Тибериј (|Tiberius; целосно име: Тибериј (Јулиј) Цезар Август; вистинското име му е: Тибериј Клудиј Нерон) (роден на 16 ноември 42 г. п.н.е.; умрел на 16 март 37 н.е. во Капри, во близината на Неапол) - Вториот римски цар (14-37 г. н.е.). Бил одгледан од Август, кој се оженил за неговата мајка Ливија Друсила. За време на своето прво командување со војската на возраст од 22 години, Тибериј успеал да ги поврати римските легионарни стандарди, кои претходно биле загубени со децении во Партија, а му било возвратено со акламација здобивајќи голема популарност.
Тибериј бил принуден да се откаже од својата сакана жена и да се ожени со Јулија, ќерката на август (12 г. п.н.е.). Иако станал трибун, заминал во самонаметнатиот егзил на Родос (6 г. п.н.е. станувајќи разгневен аскет. До 4 г. п.н.е., Јулија била протерана поради неверството со Август, кој повторно го повикал Тибериј именувајќи го за свој наследник.
Како цар, Тибериј почнал да ја води државата ефикасно, притоа воведувајќи некои реформи проследени само со повремена ригорозност, како што било протерувањето на римската еврејска популација само врз основа на изговор. Кога неговиот син Друс умрел на мистериозен начин, решил да му ја даде довербата на Сејан и бил убеден да се пресели во Капри (22 г.н.е.). Тибериј станал изразено насилен убивајќи и спроведувајќи тортура од каприц. Откако Сејан станал проконзул во 31 г.н.е., Тибериј станал сомничав во врска со неговите амбиции и наредил негово погубување, потоа именувајќи го Калигула за свој наследник. Во 37 г.н.е., Преторијанската гарда ја декларирала својата поддршка за Калигула, убивајќи го Тибериј додека лежел болен в постела.
Ел Шадај

Ел Шадај (хебр. ''אל שדי'') е едно од имињата на Бога во јудаизмот. Видете Ел (бог) и Имиња за Бог во јудаизмот. Во превод, името значи „Семоќен Бог седостатен“.
Изразот веројатно значи „Бог на Планината“, и се однесува на месопотамската света планина. Ова било едно од патријархалните имиња на племенскиот бог на месопотамците Во Исход 6:3, се открива дека Ел Шадај е Јехова (Господ). Поимот главно се јавува во Тората. Ова може да се однесува и на израелскиот логор на планината Синај каде Господ бил со Мојсеј.
Разни христијански организации го користат овој израз во нивните имиња.
1 Наводи
2 Поврзано
* Шадај — божица
Лорд Киланин

Мајкл Морис, 3-от Барон Киланин ( - ) бил ирски новинар и официјален спортски работник. Тој бил шестиот претседател на Меѓународниот олимписки комитет. Тој го наслледил неговиот чичко како барон Киланин во 1927 година. Тоа му овозможило да влезе ву куќата на лордови на 21 година.
Лорд Киланин се родил во Лондон како дете на Џорџ Хенри Морис и Дора Весли Хол. Неговиот татко бил убиен во Вилијер- Котрет, Франција на 1 септември 1914 година командувајќи со ирската гарда.
Лорд Киланин се школувал во престижниот колеџ Етон, а потоа во Сорбона и во Кембриџ. Својата новинарска кариера ја започнал во средината на триесеттите како уредник и работник во весниците Дејли Експрес, Дејли Скеч, а работел и за многу познатиот весник Дејли Мејл. Во периодот од 1937 до 1938 година, тој учествувал во Втората Сино-Јапонска војна.
Во ноември 1938 година, тој бил поставин во Ветминстер каде што бил одговорен за останатите глумци и музичари. Тој станал мајор, а учествувал во Втората светска војна, во операцијата Оверлорд во Нормандија во 1944 година. По неговото демобилизирање, тој се вратил во Ирска.
Во 1950, лорд Киланин ја заземал челната позиција на Олимпискиот совет на Ирска, а во 1968 година станал потпретседател на Меѓународниот олимписки комитет. За време на
Летните олимписки игри - 1972 во Минхен, лорд Киланин бил избран за претседател на Меѓународниот олимписки комитет.
За време на неговото претседателство со комитетот олимписката активност низ светот била проследена со многу конфликти, а особено финансиската криза за време на Летните олимписки игри - 1976 во Монтреал и бојкотот на Летните олимписки игри - 1980 во Москва во . Тој донел неколку тешки и се чини погрешни одлуки, а тоа се при изборот на Леј Плесид за град- домаќин на Зимските олимписки игри во 1980 и Лос Анџелес за град- домаќин на Летните олимписки игри во 1984 година без конкуренција на други градови. Ова наишло на многу протести прорив неговото пртседателство за кое дал оставка во 1980 година, веднаш по одржувањето на Летните олимписки игри. Неговото претседателство го наследил Хуан Антонио Самаранч.
Лорд Киланин исто така бил активен и во филмската индустрија, а бил соработник со Џон Форд при снимањето на филмот „Тивкиот човек“.
Лорд Киланин бил и генерален конзул на Монако во Ирска.
Годфроа де Блоне

Годфроа де Блоне (25 јули 1869 во Нидершонтал - 14 февруари 1937 во Бискра, Алжир) бил швајцарски барон и цршител на должноста претседател на Меѓународниот олимписки комитет во периодот од 1916 до 1919 година.
Де Блоне станал првиот Швајцарец, член на Меѓународниот олимписки комитет во 1899. Во 1912 година станал претседател на Швајцарскиот олимписки комитет, а на таа функција останал до 1915. Тој бил голем пријател со барон Пјер де Кубертен, па кога во 1916 Кубертен и се приклучил на француската армија во борбите во Првата светска војна, барон Годфроа де Блоне ја презел функцијата претседател на МОК. Таа функција ја задржал сè до 1919 кога неа повторно си ја повратил барон Пјер де Кубертен.
Македонска транскрипција на деванагари

Дадена е транскрипцијата на деванагари, писмото на кое се пишуваат хинди, санскрит и други индиски јазици предадено на македонски, најприближно што може. Многу гласови се совпаѓаат, но некои не постојат во македонскиот, па мора да се заменат со ним најблиските еквиваленти. Тука стојат македонските еквиваленти на звучните вредности за хинди и санскрит, кои се речиси идентични. Значи ова може да се нарече и македонска транскрипција на хинди и санскритот.
Таблицата е заснована на системот на меѓународната азбука за транслитерација на санскритот (IAST). Во првиот ред од секоја ќелија се дадени буквата на деванагари и нејзиното читање според МФА, во вториот е македонската транскрипција, а во третиот е официјалната латинична траслитерација (романизација) според IAST. Оваа романизација задолжително користи и големи и мали букви, додека македонското предавање е дадено само со мали за едноставност.
Некои букви се пишуваат исто, но имаат различен изговор на санскритот и на хинди, па така тие со различен изговор се обележани со букви „с“ и „х“, додека тие со ист изговор остануваат неодбележани.
1 Предавање на македонски
ʼ , а , и , и, у, у, [ɹ̩] ʼр<sup>с</sup>; ри <sup>х</sup>, ʼр <sup>с</sup>; ри<sup>х</sup>, , ʼл, ʼл, самогласки
е , еи, ај, еј, о, ау, оу, дифтонзи
назализација , анусвара
х, висарга
заднонепчени, преднонепчени, свиени, забни, уснени
к, ќ<sup>с</sup>; ч <sup>х</sup>, т, т, п , безвучни избувни
к, ќ <sup>с</sup>; ч <sup>х</sup>, т , т , п , приздивни безвучни избувни
г , ѓ <sup>с</sup>; џ<sup>х</sup>, д , д , б , звучни избувни
г, ѓ <sup>с</sup>; џ<sup>х</sup>, д, д , б , приздивни звучни избувни
нг, њ , н , н, м , носни
ј , р , л , в , полусамогласки
ш, ш, с , шушкави
[ɦ] г, звучна струјна
2 Поврзано
* Деванагари
* Хинди
* Санскрит
* Македонска транскрипција на странски јазици
Македонска транскрипција на белорускиот јазик

Ова се правила за транскрипција (предавање) на белорускиот јазик во македонски со дадени примери за нивна примена.
1 Карактеристични букви
1.1 і и ы
Буквите ''і'' и ''ы'' се предаваат со ''и'': Крапіва — ''Крапива'', Русецкі — ''Русецки'', Бачыла — ''Бачила'', Гартны — ''Гартни''.
1.2 э и е
Буквите ''э'' и ''е'' се предаваат со ''е'': Астрэйка — ''Астрејка'', Кірэенка — ''Киреенка'', Агняцвет — ''Агњацвет'', Бялевіч — ''Бјалевич''.
1.3 ё
Буквата ''ё'' има функција како и во руски: Васілёнак — ''Васиљонак'', Макаёнак — ''Макајонак''.
1.4 ў
Буквата ''ў'' (кратко у) се предава во имињата обично со ''в'': Бабаеўскі — ''Бабаевски'', Бубёнаў — ''Бубјонав'', Паўленка — ''Павленка''.
1.5 дз
Буквата ''дз'' се предава со ''ѕ'': Фадзееў — ''Фаѕеев''.
1.6 Апсостроф
Апострофот во белорускиот и украинскиот јазик се користи меѓу согласки и после јотирана самогласка (е, ё, ю, я; Uk. є, ї, ю, я) за да се означи дека нема палатизација на претходната согласка и самогласката се изговара исто како што би се изговорила на почетокот на зборот.
2 Едначење и замена
* Не се врши едначење во случаите: Глебка — ''Глебка'', Хадкевіч — ''Хадкевич'' и др.
* Не се заменува ''а'' со ''о'' во случаите: Багдановіч — ''Багданович'' (не: Богданович), Янка Купала — ''Јанка'' (не: Јанко) ''Купала'' и др.
3 Преглед
+ Белоруска азбука
белоруски букви, македонски еквиваленти
А а, а
Б б, б
В в, в
Г г, г
Д д, д
Е е, е
Ё ё, јо
Ж ж, ж
З з, з
І і, и
Й й, ј
К к, к
Л л, л
М м, м
Н н, н
О о, о
П п, п
Р р, р
С с, с
Т т, т
У у, у
Ў ў, в
Ф ф, ф
Х х, х
Ц ц, ц
Ч ч, ч
Ш ш, ш
Ы ы, и
Ь ь, Нема во македонскиот. Гласот се користи за палатизација.
Э э, е
Ю ю, ју
Я я, ја
’, ’
4 Користена литература
*''Правопис на македонскиот литературен јазик, Б. Видоески, Т. Димитровски, К. Конески, К. Тошев, Р. Угринова-Скаловска, 10 изд. — Скопје: Просветно дело, 1991.''
5 Поврзано
* Белоруски јазик
* Белоруска азбука
* Фонологија на белорускиот јазик
* Македонска транскрипција на странски јазици
Жак Рохе

Жак Рохе или гроф Рохе (роден на 2 мај 1942 во Гент, Белгија) е белгиски ортопед, поранешен спортист, официјален спортски работник и поранешен претседател на Меѓународниот олимписки комитет.
1 Животопис
Жак Рохе е роден во Гент, Белгија на 2 мај 1942 година и е Фламанец. Рог студирал на универзитетот во Гент,а е поранешен спортист којшто се натпреварувал во едрење на Олимписките игри во 1968, 1972 и 1976 година. Тој како спортист бил и член на белгиската рагби репрезентација.
Жак Рохе бил претседател на Белгискиот олимписки комитет од 1989 до 1992 година и на Европскиот олимписки комитет од 1989 до 2001. Рохе станал член на МОК во 1991 , а во 1998 на извршниот одбор. Жак Рохе бил почестен со титулата гроф лично од неговото величество, белгискиот крал Алберт II. За Рохе се знае дека бил и голем љубител на историјата и на наушно-фантастичната литература.
Жак Рохе беше избран за претседател на Меѓународниот олимписки комитет на 16 јули 2001 на 112-тата сесија на МОК во Москва. Тој го наследи Хуан Антонио Самаранч којшто беше избран за почесен претседател.
Како претседател на МОК, Жак Рохе се залага за развој на олимпизмот во неразвиените земји и избор на нови градови- домаќини на Олимписките игри, и тоа не длабоко во иднината, туку во наредните неколку години во кои, тој верува, дека трошоците за организирање ќе бидат надоместени од владата на земјата каде што се наоѓа градот- домаќин на Олимписките игри.
За време на Зимските олимписки игри - 2002 во Солт Лејк Сити, Жак Рохе стана првиот претседател на МОК којшто остана во олимпиското село со цел да биде поблиску до атлетите. Рог исто донесе одлуки за изборот на судиите и борбата против допинг скандалите. За тоа добро сведочи и тоа што на сите три Олимпијади спортистите дадоа олимписка заклетва за почитување на антидопинг правилата, а судиите дадоа олимписка заклетва за почитување на праведното судење.
Во Сингапур во 2005 година, Жак Рохе ги исклучи бејзболот и софтболот од олимписката програма предвидена за Летните олимписки игри - 2012 во Лондон, но тој изјави дека некои спортови коишто порано биле во олимписката програма е можно да се вратат на Олимписките игри.
На 7 април 2008, Рохе се изјасни во Пекинг дека е „многу заинтересиран“ за тибетските протести, но сепак не започна разговори за бојкотот на Олимписките игри. На 10 април 2008 пред репортерите во Пекинг, Жак Рохе изјави дека е „ожалостен“ поради протестите во Сан Франциско. „Игрите се благодарнос.“, рече Рохе, „Имаме уште 120 дена да го постигнеме ова.“
Хуан Антонио Самаранч

Хуан Антонио Самаранч (роден на во - во ) бил шпански каталонски официјален спортски работник. Во периодот од 1980 до 2001 година бил претседател на Меѓународниот олимписки комитет, а од 2001 до смртта негов почесен претседател.
1 Животопис
Самаранч е роден во богато семејство, а студирал трговија. Тој бил шеф на многу спортски делегации на Шпанија, а во 1967 година бил назначен за генерален секретар за спорт од страна на Франциско Франко. Тој исто така станал и претседател на Шпанскиот олимписки комитет и член на Меѓународниот олимписки комитет. Самаранч имал многу значајна улога во последните години од режимот на Франко, а бил потпретѕседател на МОК од 1974 до 1978 и амбасадор на Шпанија во СССР и Монголија од 1977 до 1980 година. Во 1991 година, тој од шпанскиот крал Хуан Карлос I ја добил титулата „Маркес“.
Хуан Антонио Самаранч починал на 21 април 2010 година во Барселона поради срцеви проблеми, само неколку дена откако бил хоспитализирнан.
2 Претседател на МОК
Хуан Антонио Самаранч станал претседател на Меѓународниот олимписки комитет за време на одржувањето на Летните олимписки игри - 1980 во Москва.
2.1 Достигнувањата како претседател на МОК
За време на своето претседателство со МОК, Хуан Антонио Самаранч успеал да направи многу работи за афирмацијата и за проширувањето на олимпизмот во светот. Тој исто така обезбедил и напредок во договорите за телевизиските права и спонзорствата на Олимписките игри. На Летните олимписки игри - 1984 во Лос Анџелес и покрај бојкотот на земјите од источниот блок, бројот на земји-учеснички бил поголем којшто продолжил да се зголемува со секои наредни Олимписки игри.
Една од најголемите заслуги од времето на претседателството на Самаранч била подобрувањето на финансиската состојба на комитетот кој бил во финансиска криза во 70-тите години. Тој обезбедил ексклузивни телевизиски права и договори со многу спонзори, а земјите зачленети во МОК ги поделил во одредени зони од коишто секоја година Меѓународниот олимписки комитет добивал соодветни средства.
2.2 Смената на Самаранч со Жак Рог
На таа функција останал до 2001 година кога на негово место застанал Жак Рог, а тој бил избран за почесен претседател.
НБА-драфт

1 Основите
НБА-драфтот е поделен во два круга. За правото за прв избор (прв пик) учестваат 14 тима кои не се пласираат во плејофот. Овие тимови учестваат во лотарија, со најдобри шанси за добивка на најслабиот тим. Така се селектираат првите три „пика“, и наредните 11 одат по редослед на тимовите од најслаб кон најсилен. Наредните 16 пика (15-30) кои припаѓаат на плејоф-тимовите се рангирани по победи и порази од минатата сезона од најлош до најдобар. Во вториот круг, сите тимови бираат спрема редоследот на победи и порази од минатата сезона.
„Пиковите“ се често трампани кон тимови во процес на транзиција, кој можат да се развиваат околу младите играчи. Играчи под 18 години не смеат да учествуваат на драфтот. По новите правила, играчите учесници на драфтот мора да почекаат барем 12 месеци од средношколската матура да стекнат право на учество на драфтот.
Срцева хирургија

Кардиохирургија или срцева хирургија е хирургија на срцето и/или на големите крвни садови извршена од страна на специалист кардиохирург. Најчесто се врши за лекување на компликации на вродена срцева болест, или за лечење на валвуларна срцева болест создадена од разни причинители, вклучувајќи ендокардитис. Исто така вклучува и пресадување на срце.
Шарски локви

Шарските локви се всушност мали езерца, кои според дефенициите за езеро не можат да се стават во таа категорија. На Шар Планина, бројот на локвите варира во зависност од временските влијанија. Но според честите испитувања и набљудувања, може да се рече дека на Шара има во просек барем 15-тина константни локви.
1 Местоположба на локвите
Локвите на Шар Планина се среќаваат главно на зарамнети површини на планинското било, таму каде што има дупчести влабнатини и каде земјуштето е водозадржливо. Локвите имаат главно тркалест облик, со пречник до 50 м. Длабочината им достигнува до 1 метар. На страничните делови на планината локвите се ретки. Најпознатите локви се среќаваат кај врвовите Пирибег, Караникола, Белоезеркиот рид, Милош чобанин, Будимиров гроб, Кучибаба и Вакув. Две се кај селото Бозовце кај местото Голубарник.
2 Особености
Локвите немаат свои притоки, освен една локва кај Голубарник која прима вода од една разурната бразда. Тие главно водата ја примаат преку атмосферски талози. Водата најчесто се троши преку поењето на добитокот, а најретко преку испарување. Нивните басени се продлабочуваат со дејството на снегот, влијанието на ветрот и со преминување на добитокот преку нив.
3 Локви
Бројот на локвите точно не е познат, но следуваат најпознатите и најголемите локви на Шара:
* Вилибешка локва -се наоѓа кај врвот Вилибег,
* Пирибешка локва -се наоѓа кај врвот Пирибег,
* Караниколичка -се наоѓа кај врвот Караникола,
* Белоезерска локва -сенаоѓа кај Белоезерскиот врв.
* Голема и Мала Милошчобаничка локва -се наоѓаат нај Милош Чобанин,
* Кучибабска локва -се наоѓа кај врвот Кучибаба
* Вакувска локва -се наоѓа кај месноста Вакув, источно од Кајнак,
* Голубарничка локва -се наоѓа на местото Голубарник, кај селото Бозовце,
* Бозовска локва, кај месното население позната и како Бозовско Eзеро, кај селото Бозовце.
4 Поврзано
* Шарпланински езера
* Шар Планина
Лора Припон

Лора Хелен Припон (родена на 7 март 1980 г.) — американска глумица, продуцентка и авторка.
Таа е позната по улогата на Дона Пинчиоти во комичната серија ''Луди седумдесетти'' (1998–2006), и по улогата на Алекс Воуз во комичната серија ''Портокалова е новата црна'' (2013–сè уште). По ''Луди седумдесетти'', Припон главно глуми во телевизиски серии. Таа играла улога во мистериозниот трилер Девојката од возот (2016), филмската адаптација на истоимениот роман на Пола Хокинс.